CELEX: 32012R0400
Language: ro
Date: 2012-05-07 00:00:00
Title: Regulamentul de punere în aplicare (UE) nr. 400/2012 al Comisiei din 7 mai 2012 privind clasificarea anumitor mărfuri în Nomenclatura combinată

11.5.2012   
            
            
               RO
            
            
               Jurnalul Oficial al Uniunii Europene
            
            
               L 124/13
            
         REGULAMENTUL DE PUNERE ÎN APLICARE (UE) NR. 400/2012 AL COMISIEI
   din 7 mai 2012
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricărei alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care este stabilită prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana (1) a tabelului din anexă trebuie clasificate la codul NC indicat în coloana (2), pe baza motivelor care figurează în coloana (3) a aceluiași tabel.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a aceluiași tabel.
   Articolul 2
   Informațiile tarifare obligatorii furnizate de autoritățile vamale ale statelor membre, care nu sunt conforme cu dispozițiile prezentului regulament, pot fi invocate în continuare, pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 mai 2012.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Un articol având forma unui elefant stilizat aproape pătrat, cu dimensiunile de aproximativ 32 × 48 × 24 cm, constând din două jumătăți fabricate din plastic rigid, turnat. Articolul are patru roți și o curea de umăr detașabilă, care poate fi utilizată și pentru deplasarea acestuia prin tragere.
                  Cele două jumătăți sunt unite prin balamale în partea de jos, pe toată lungimea lor, precum și prin două clape de închidere de siguranță situate lateral în poziție opusă, care împiedică deschiderea completă și imediată a articolului. Atunci când articolul este deschis, balamalele permit dispunerea celor două jumătăți una lângă alta în plan orizontal.
                  Una din jumătățile articolului este prevăzută cu două benzi textile care formează un × atunci când sunt unite printr-o agrafă. Această jumătate conține, de asemenea, un mic buzunar textil plat, fixat în interior. Cealaltă jumătate a articolului este prevăzută cu un separator din material textil, care conține un buzunar plat, închis cu fermoar. Separatorul este fixat pe latura articolului pe care se găsesc balamalele și se poate atașa de latura opusă a aceleiași jumătăți.
                  (valiză)
                  (A se vedea fotografiile nr. 660 A și 660 B) (1)
                  
               
               
                  4202 12 50
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, pe baza notei 1 litera (d) de la capitolul 95 și pe baza textului codurilor NC 4202, 4202 12 și 4202 12 50.
                  Articolul are caracteristicile obiective ale valizelor de la poziția 4202, de exemplu: materialul plastic rigid turnat, balamalele, sistemul de închidere, curelele, separatorul și buzunarele, roțile, precum și faptul că are formă de container și poate fi utilizat ca un container care se deschide ca o valiză cu balamale, tipică. Aceste caracteristici indică faptul că articolul trebuie considerat ca fiind o valiză și nu o jucărie cu roți. Prin urmare, se exclude clasificarea ca jucărie cu roți, similară automobilelor cu pedale de la poziția 9503.
                  În consecință, articolul trebuie clasificat la codul NC 4202 12 50, ca valiză din material plastic turnat.
               
            
         
      
                  
                     
               
               
                  
                     
               
            
         (1)  Fotografiile au caracter pur informativ.